Tessem studerer vev fra prostatakreftpasienter ved hjelp av en ny multi-omics protokoll, som samler komplekse biologiske data fra en og samme vevsprøve. Multi-omics involverer metabolomikk, transkriptomikk, proteomikk, genomikk og histopatologi, og innebærer at man undersøker proteiner, metabolitter, gener, DNA og patologi i samme prøve. Informasjonen er viktig for å identifisere hvilke typer prostatakreft som er aggressiv og livstruende.